[image: image1.png]


                                  Община Момчилград
                   Област Кърджали

                                    Адрес: Момчилград 6800, ул.”26-ти декември” № 12, тел. 03631/78-41, факс 03631/78-49, е-mail: obshtina@ momchilgrad.bg
Изх.№........................./…………….2025 г. 

До
Заседанието

на общински съвет
момчилград

Докладна записка

от Илкнур Кязим
Кмет на община Момчилград

ОТНОСНО: Даване на разрешение в училищата на територията на община Момчилград да се утвърдят паралелки, с брой на учениците по-малък от минималния брой съгласно Наредбата за финансирането на институциите в системата на предучилищното и училищното образование и определяне на допълнителни средства за обезпечаване на учебния процес извън определените по стандарти за съответната дейност за учебната 2025/2026 г.
Уважаеми дами и господа Общински съветници,

Броят на паралелките в училищата, както и броят на учениците в тях се определят от директора на учебното заведение в началото на учебната година или в първия от класовете на етапа, като броят на учениците от съответния клас се раздели на норматива за максимален брой на учениците съгласно приложение №7 на Наредбата за финансирането на институциите в системата на предучилищното и училищното образование. В приложение №7 е определен минимален брой за ученици в паралелка, а именно от І до ІV клас – 16 ученици, от V до VІІ клас – 18 ученици и от VІІІ до XІІ клас – 18 ученици. Изключения от минималния брой на учениците в паралелките се допускат с разрешение на финансиращия орган без защитените училища, ако са осигурени допълнителни средства за обезпечаване на учебния процес извън определените по стандарти за съответната дейност.

В зависимост от общият брой на учениците в паралелките на училищата, минималния размер на допълнителните средства се определя, като разликата между норматива за минимален брой и действителния брой на учениците в паралелка се умножи с определен процент от размера на съответния стандарт в зависимост от общия брой на учениците в паралелките в съответното учебно заведение. Когато общият брой на учениците в съответните паралелки надвишава определения по Наредбата за финансирането, допълнителни средства извън определените по стандарти се осигуряват по преценка на финансиращия орган, ако това е необходимо.

Самостоятелна или слята от два класа паралелка с по-малко от 10 ученици в неспециализираните училища може да бъде формирана в особени случаи след разрешение на началника на регионалното управление на образованието, ако са осигурени допълнителни средства за обезпечаване на учебния процес извън определените по стандарти за съответната дейност, изчислени по начина описан по-нагоре.

Имайки предвид гореизложеното, постъпилите предложения от страна на директорите на учебните заведения за необходимостта от формиране на самостоятелни паралелки с по-малко от минималния брой ученици и осигуряване на допълнителни средства за обезпечаване на учебния процес извън определените по стандарти, както и в интерес на самите деца за осигуряване на равен шанс на всяко дете за качествено и пълноценно образование и факта, че е изчерпан потенциалът за оптимизиране на училищната мрежа в община Момчилград, предлагам на вниманието Ви да обсъдите и приемете следното:                                               

                                                                                           Проекто!
РЕШЕНИЕ:

На основание чл. 17, ал. 1, т. 3, чл. 21, ал. 1, т. 23 и чл. 21, ал. 2 от ЗМСМА, във връзка с чл. 68 и чл. 69 от Наредбата за финансирането на институциите в системата на предучилищното и училищното образование, Общински съвет – Момчилград реши:

1. Дава разрешение в училищата на територията на община Момчилград за учебната 2025/2026 г. да се утвърдят 5 (пет) самостоятелни и 1 (една) слята поднормативни паралелки по чл. 68, ал. 1, т. 2 и т. 3 от Наредбата за финансирането на институциите в системата на предучилищното и училищното образование (с не по-малко от 10 ученици) и определя допълнителни средства в размер на 14 473,20 лв., изчислени по реда на чл. 68, ал. 4 и ал. 6 от Наредбата за финансирането на институциите в системата на предучилищното и училищното образование за обезпечаване на учебния процес, които са извън определените по стандарти за съответната дейност по училища и паралелки, съгласно ПРИЛОЖЕНИЕ I;
2. Осигурява допълнителни средства за обезпечаване на учебния процес извън определените по стандарти за 4 (четири) самостоятелни и 4 (четири) слети поднормативни паралелки по чл. 69, ал. 1 от Наредбата за финансирането на институциите в системата на предучилищното и училищното образование (с по-малко от 10 ученици) в размер на 146 799,60 лв., изчислени по реда на чл. 68, ал. 4 и ал. 6 от Наредбата за финансирането на институциите в системата на предучилищното и училищното образование за обезпечаване на учебния процес, които са извън определените по стандарти за съответната дейност по училища и паралелки, съгласно ПРИЛОЖЕНИЕ II;
3. На основание чл. 68, ал. 5 от Наредбата за финансирането на институциите в системата на предучилищното и училищното образование, допълнително финансиране от общинския бюджет по т. 1 от настоящето решение за ОУ „Д-р Петър Берон“, гр. Момчилград и СУ „Н. Й. Вапцаров“, гр. Момчилград не се осигурява;
4. Допълнителното финансиране от общинския бюджет по т. 1 и т. 2 от настоящото решение се предоставя по бюджетите на съответните училища (с изключение на ОУ „Д-р Петър Берон“, гр. Момчилград и СУ „Н. Й. Вапцаров“, гр. Момчилград) изцяло или частично с Бюджета за 2026 година при следните условия:

4.1. След извършен вътрешен одит и доказана необходимост от предоставяне на средствата;
4.2. След анализ на отчета за касовото изпълнение на бюджета на община Момчилград към 30.06.2026 г.;
4.3.  Предоставянето на средствата и конкретния размер се определя с Решение на Общински съвет – Момчилград по предложение на Кмета на общината въз основа на данни от НЕИСПУО.

5. Възлага на кмета на общината да направи мотивирано искане до началника на Регионалното управление на образованието в гр. Кърджали за издаване на разрешение за формирането на паралелките по т. 2 от настоящото решение.

Приложение I  и II са неразделна част от настоящото решение на ОбС - Момчилград.

Приложение: съгласно текста

С уважение,
Илкнур Кязим

Кмет на община Момчилград

Изготвил:







Мюзейда Пашаллъ

